OSNOVNA ŠKOLA VOĐINCI

Slavonska 21

32283 Vođinci

KLASA: 003-06/20-01/2

URBROJ: 2188-37-20-1

Vođinci, 3.1.2020.

ZAPISNIK

SA 1. SJEDNICE ŠKOLSKOG ODBORA U 2020. godini ODRŽANE 3.1.2020. godine u ZBORNICI ŠKOLE

Početak sjednice u 17:00 sati.

Sjednicu je sazvala predsjednica školskog odbora na prijedlog ravnateljice škole.

Prisutni:

1. Jasenka Meštrović 4. Jasmina Kordić

2. Anita Bašić 5. Bernarda Šrajer

3. Maja Koštić 6. Ana Cvitković

Nije prisutna Lidija Vrljić.

Sjednici prisustvuje i ravnateljica škole, Katica Gudelj.

Zapisničar sjednice je Zrinka Stuburić.

Dnevni red:

1. Usvajanje zapisnika sa 13. sjednice Školskog odbora u 2019.godini

2. Usvajanje dnevnog reda

3. Suglasnost za zapošljavanje Zrinke Stuburić na radno mjesto tajnika/ ce Škole, na puno radno vrijeme, na određeno do povratka Jasmine Kordić

4. Suglasnost za zapošljavanje Tamare Sekulić na radno mjesto učiteljice likovne kulture, na nepuno radno vrijeme, na određeno do povratka Barbare Kruljac

5. Stupanje na snagu Odluke o imenovanju ravnateljice Škole

6. Usvajanje Plana klasifikacijskih oznaka i brojčanih oznaka stvaratelja i primatelja pismena Osnovne škole Vođinci za 2020. godinu

7. Razno

**Ad 1:** Zapisnik sa 13. sjednice školskog odbora u 2019. godini jednoglasno je usvojen.

**Ad 2:** Dnevni red jednoglasno je usvojen.

**Ad 3:** Ravnateljica je pojasnila tijek natječajnog postupka za tajnika/cu Škole. 12. prosinca 2019. godine raspisan je natječaj i trajao je do 20.12.2019. godine. Pristiglo je 6 zamolbi kandidata od kojih jedna pripada B kategoriji, stoga ta kandidatkinja nije bila pozvana na testiranje. Predsjednica Školskog odbora pročitala je Zapisnik s provedenog testiranja koje je sastavilo povjerenstvo. Testiranje je provedeno 27. prosinca 2019. godine, pristupilo je svih 5 pozvanih kandidata. Po završetku testiranja članovi povjerenstva su sastavili rang listu kandidata s obzirom na ostvareni broj bodova i za radno mjesto tajnika/ ce Škole ravnateljici predložili Zrinku Stuburić. Na temelju prijedloga povjerenstva ravnateljica je članovima Školskog odbora za tajnicu Škole predložila Zrinku Stuburić. Prijedlog je jednoglasno usvojen.

**Ad 4:** Ravnateljica je pojasnila tijek natječajnog postupka za učitelja/ icu likovne kulture. 18. prosinca 2019. godine raspisan je natječaj i trajao je do 27.12.2019. godine. Pristiglo je 4 zamolbe kandidata od kojih je jedna nepotpuna, stoga ta kandidatkinja nije bila pozvana na testiranje. Predsjednica Školskog odbora pročitala je Zapisnik s provedenog testiranja koje je sastavilo povjerenstvo. Testiranje je provedeno 3. siječnja 2020. godine, pristupila su sva 3 pozvana kandidata. Po završetku testiranja članovi povjerenstva su sastavili rang listu kandidata s obzirom na ostvareni broj bodova i za radno mjesto učitelja/ ice likovne kulture predložili Tamaru Sekulić. Na temelju prijedloga povjerenstva ravnateljica je članovima Školskog odbora za učiteljicu likovne kulture predložila Tamaru Sekulić. Prijedlog je jednoglasno usvojen.

**Ad 5:** Školski odbor je na svojoj 13. sjednici održanoj 12. prosinca 2019. godine donio Odluku o imenovanju Katice Gudelj ravnateljicom Osnovne škole Vođinci. Zakonom o odgoju i obrazovanju utvrđeno je da Odluka o imenovanju stupa na snagu nakon dobivene suglasnosti ministra, a ako ministar ne uskrati suglasnost u roku od 15 dana od dana dostave zahtjeva za suglasnošću smatra se da je suglasnost dana. Zahtjev za izdavanje suglasnosti s cjelokupnom potrebnom dokumentacijom, preporučenom poštom s povratnicom, poslan je Ministarstvu znanosti i obrazovanja 16. prosinca 2019. godine. Datum zaprimanja zahtjeva u Ministarstvu znanosti i obrazovanja je 18. 12. 2019. godine. 3. siječnja je istekao rok od 15 dana za davanje suglasnosti ministrice, te se smatra da je Odluka o imenovanju Katice Gudelj ravnateljicom stupila na snagu.

**Ad 6:** Predsjednica Školskog odbora pročitala je Plan klasifikacijskih oznaka i brojčanih oznaka stvaratelja i primatelja pismena Osnovne škole Vođinci za 2020. godinu. Školski odbor ga je jednoglasno usvojio.

**Ad 7**: Pod točkom razno ravnateljica je obavijestila članove Školskog odbora da je Škola primila suglasnost za produljenje nastavne godine i odstupanje od rokova utvrđenih Odlukom vezano za trajanje odmora učenika osnovnoškolskih i srednjoškolskih ustanova u Vukovarsko- srijemskoj županiji od Ministarstva znanosti i obrazovanja.

U Osnovnoj školi Vođinci zimski odmor počinje 24. prosinca 2019. godine i traje do 6. siječnja 2020. godine s tim da nastava počinje 7. siječnja 20202. godine.

Proljetni odmor za učenike počinje 10. travnja 2020. godine i završava 15. travnja 2020. godine s tim da nastava započinje 16. travnja 2020. godine.

Školski odbor jednoglasno daje suglasnost za navedene promjene.

Sjednica je završila u 18:00 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zrinka Stuburić Maja Koštić